Document ID: 31989R4062

ΚΑΝΟΝΙΣΜΟΣ (ΕΟΚ) αριθ. 4062/89 ΤΟΥ ΣΥΜΒΟΥΛΙΟΥ της 21ης Δεκεμβρίου 1989 για την εφαρμογή της απόφασης αριθ. 3/89 του Συμβουλίου Συνεργασίας ΕΟΚ-Γιουγκοσλαβίας για την τροποποίηση, λόγω της εισαγωγής του εναρμονισμένου συστήματος, του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 113, την πρόταση της Επιτροπής, Εκτιμώντας: ότι η συμφωνία συνεργασίας μεταξύ της Ευρωπαϊκής Οικονομικής Κοινότητας και της Ομόσπονδης Σοσιαλιστικής Δημοκρατίας της Γιουγκοσλαβίας (1) υπογράφηκε στις 2 Απριλίου 1980 7 ότι, σύμφωνα με το άρθρο 25 του πρωτοκόλλου αριθ. 3 σχετικά με τον ορισμό της έννοιας «καταγόμενα προϊόντα» ή «προϊόντα καταγωγής» και τις μεθόδους διοικητικής συνεργασίας, που αποτελεί αναπόσπαστο μέρος της προαναφερόμενης συμφωνίας, το Συμβούλιο Συνεργασίας ΕΟΚ- Γιουγκοσλαβίας εξέδωσε την απόφαση αριθ. 3/89 για την τροποποίηση του εν λόγω πρωτοκόλλου 7 ότι είναι αναγκαίο να εφαρμοστεί η απόφαση αυτή στην Κοινότητα, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Η απόφαση αριθ. 3/89 του Συμβουλίου Συνεργασίας ΕΟΚ-Γιουγκοσλαβίας εφαρμόζεται στην Κοινότητα. Το κείμενο της απόφασης επισυνάπτεται στον παρόντα κανονισμό.
Άρθρο 2
Ο παρών κανονισμός αρχίζει να ισχύει την επόμενη ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Εφαρμόζεται από την 1η Ιανουαρίου 1990.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 21 Δεκεμβρίου 1989.

Labels: 10
18
3
5